Rámcová dohoda č. ....................
NÁVRH

uzavretá s jediným účastníkom v súlade s ustanovením § 269 ods. 2 zákona č. 513/1991 Zb. – Obchodný zákonník v znení neskorších predpisov
Článok I
Strany dohody
1. Predávajúci
Obchodné meno:		
Sídlo:	
Štatutárny orgán:  	
IČO:	 
IČ DPH: 	
Bankové spojenie: 		
Číslo účtu -  IBAN: 		
Kontakt e-mail:	 
Kontakt tel. číslo:	
Zápis v obch. registri:	
    (ďalej len „predávajúci“) 


2. Kupujúci 
Názov: 	Lambda Life a.s.	
Sídlo: 	Levočská 3, 851 01 Bratislava
Štatutárny orgán: 	Mgr. Ing. Roman Mišúth, MBA, predseda predstavenstva
IČO: 	35 848 189
IČ DPH SK:	SK2021702375
Bankové spojenie: 	Tatra Banka a.s.
Číslo účtu / IBAN:	SK1711000000002626320400
SWIFT:	TATRSKBX
Kontakt tel. číslo:	+ 421 903 239 707
Kontakt e-mail:	obstaravanie@lambda.sk
Zápis v obch. registri:	Okresný súd Bratislava I., oddiel: Sa, vložka č. 3049/B	

(ďalej len „kupujúci“) 
(spoločne aj „účastníci dohody“ alebo „strany dohody“)

Článok II
Podklady pre uzatvorenie rámcovej dohody

Táto Rámcová dohoda s jediným účastníkom sa uzatvára ako výsledok zadávania prieskumu trhu s názvom predmetu: „Spotrebný materiál, reagencie a chemikálie“ (ďalej len „rámcová dohoda“, alebo „dohoda“).

Článok III
Právne predpisy

Vzájomné vzťahy strán tejto rámcovej dohody sa riadia ust. zákona č. 513/1991 Zb. - Obchodný zákonník v znení neskorších predpisov (ďalej len „Obchodný zákonník“), ust. zákona č. 18/1996 Z. z. o cenách v znení neskorších predpisov (ďalej len „zák. č. 18/1996 Z. z.“) a Vyhláškou Ministerstva financií SR  č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „vyhl. č. 87/1996 Z. z.“) a ďalšími zákonmi SR, ktoré upravujú oblasť predmetu tejto rámcovej dohody.

Strany dohody berú na vedomie a podpisom tejto rámcovej dohody potvrdzujú, že sú plne oboznámené so skutočnosťou, že predmet tejto rámcovej dohody je poskytovaný v súvislosti s realizáciou projektov: Vývoj a implementácia imunomodulačnej bunkovej terapie v boji proti pandémii COVID-19, kód ITMS2014+: 313011ATT8 a Integratívna stratégia v rozvoji personalizovanej medicíny vybraných zhubných nádorových ochorení a jej vplyv na kvalitu života, kód ITMS2014+: 313011V446.


Článok IV
Predmet a účel rámcovej dohody

1. Predmetom tejto rámcovej dohody je stanovenie podmienok pre predávajúceho a kupujúceho pri zabezpečení dodávok tovaru, a to podľa druhov tovaru uvedených v Prílohe č. 1 k tejto rámcovej dohode (ďalej len „tovar“), na základe samostatne vystavených objednávok zo strany kupujúceho,  v množstvách podľa potreby kupujúceho, počas celého trvania tejto dohody. 
2. Účastníci tejto dohody sa dohodli, že rozsah a množstvo tovaru uvedené v  Prílohe č. 1 je len orientačné a skutočne odobrané množstvo sa bude odvíjať od aktuálnych potrieb kupujúceho po dobu trvania tejto rámcovej dohody. 
3. Predávajúci, ktorému bola zaslaná objednávka na dodávku tovaru v súlade Prílohou č. 1 k tejto rámcovej dohode  je povinný dodať tovar, resp. jeho časť riadne a včas a kupujúci je povinný  predávajúcemu zaplatiť za riadne dodaný tovar  dohodnutú kúpnu cenu podľa tejto rámcovej dohody.
4. Predávajúci je povinný v zmysle tejto rámcovej dohody dodávať tovar uvedený v Prílohe č. 1,  ktorý zodpovedá Slovenským technickým normám alebo normám EÚ a je výlučne v 1. akostnej triede. 
Špecifikácia jednotlivých položiek, uvedená v Prílohe č. 1 dohody, predstavuje minimálne požiadavky, ktoré je predávajúci povinný pri danom tovare dodržať.
5. Predávajúci je povinný dodržiavať ustanovenia  tejto rámcovej dohody a vykonávať ich v súlade s príslušnými všeobecne záväznými  právnymi predpismi a štandardmi kvality uplatňujúcimi sa v danej oblasti. 

Článok V
Postup predávajúceho a kupujúceho pri plnení rámcovej dohody

1. Predávajúci je povinný  kupujúcemu dodávať tovar v súlade s Prílohou č. 1  k tejto dohode, na základe samostatných priebežných objednávok kupujúceho, podľa jeho potrieb a za podmienok stanovených touto rámcovou dohodou.
2. Po elektronickom potvrdení prijatia objednávky kupujúci môže vystaviť a odoslať písomnú objednávku, podpísanú oprávnenou osobou kupujúceho, prostredníctvom pošty na adresu sídla predávajúceho uvedenú v čl. I. tejto rámcovej dohody.
3. Každá objednávka musí obsahovať minimálne nasledovné náležitosti:
a) názov, sídlo kupujúceho a predávajúceho, IBAN, bankové spojenie kupujúceho, IČO, DIČ, kontaktné údaje osoby poverenej na vystavenie objednávky na strane kupujúceho (meno, telefón,  e-mail),
b) číslo objednávky,
c) druh a požadované množstvo tovaru v súlade s Prílohou č. 1 k tejto rámcovej dohode, 
d) jednotková cena bez DPH v súlade s Prílohou č. 1 tejto rámcovej dohode,
e) celková cena za dodávku tovaru s DPH v súlade s Prílohou č. 1 k tejto rámcovej dohode ,
f) dátum a miesto dodania tovaru,
g) kontaktné údaje osoby kupujúceho, poverenej na prevzatie konkrétnej dodávky (meno, telefón, e-mail), 
h) identifikáciu tejto rámcovej dohody,
i) identifikáciu projektu a jeho ITMS2014+ kód, ktorý je uvedený v článku III. (určí sa v Objednávke).
4. Dodávka tovaru je realizovaná dopravou na náklady predávajúceho, s vyložením všetkého požadovaného tovaru na mieste určenom kupujúcim, vrátane uloženia tovaru do priestorov kupujúceho, ktoré určí kupujúci a prevzatím tovaru osobami kupujúceho, určenými na prevzatie konkrétnej dodávky. Nie je vylúčené predbežné upresnenie požadovaného druhu tovarov telefonickým preverením jeho stavu zo strany kupujúceho na sklade predávajúceho. 
5. Kupujúci prevezme tovar tak, že potvrdí jeho prevzatie podpisom osoby kupujúceho, určenej na prevzatie konkrétnej dodávky a odtlačkom pečiatky na dodacom liste. Dodací list je nedeliteľnou súčasťou každej faktúry.
6. Predávajúci je povinný upozorniť kupujúceho ak je doba exspirácie objednaného produktu kratšia ako 6 mesiacov od termínu dodania a následne má kupujúci nárok upraviť množstvo a dodávku objednávaného produktu. 
7. V prípade, že počas trvania zmluvného vzťahu bude ukončená výroba niektorého objednaného tovaru, predávajúci je povinný:
· túto skutočnosť písomne oznámiť kupujúcemu,
· písomne ponúknuť kupujúcemu iný – plne funkčný náhradný tovar, spĺňajúci všetky minimálne požiadavky v špecifikáciách, uvedených v Prílohe č. 1 dohody. 


Článok VI
Cena a platobné podmienky

1. Kúpna cena tovaru je stanovená dohodou účastníkov tejto rámcovej dohody a to v súlade so zák. č. 18/1996 Z. z.  a vyhl. č. 87/1996 Z. z.  
2. Kúpna cena tovaru predstavuje maximálnu sumu XXX Eur bez DPH (slovom: XXX bez DPH). DPH bude uplatnená v zmysle príslušných právnych predpisov Slovenskej republiky platných v deň vzniku daňovej povinnosti. Podrobná špecifikácia tovaru a jednotkové ceny tovaru, ktoré sú záväzné počas platnosti a účinnosti tejto rámcovej dohody, sú uvedené  v Prílohe č. 1, ktorá sú nedeliteľnou súčasťou tejto rámcovej  dohody.  
3. Kúpna cena uvedená v  Prílohe č. 1 je cena určená vrátane balného, dopravných nákladov, vykládky a všetkých nákladov súvisiacich s dodaním tovaru alebo jeho časti na miesto plnenia uvedené v ods. 1 čl. VII tejto rámcovej dohody.
4. Kupujúcemu vzniká povinnosť na zaplatenie ceny predávajúcemu po riadnom dodaní a odovzdaní objednaného tovaru podľa tejto rámcovej dohody predávajúcim, a to na základe vystavenej faktúry, ktorá musí byť v súlade s objednávkou vystavenou kupujúcim. Súčasťou faktúry musí byť dodací list potvrdený povereným zástupcom kupujúceho aj predávajúceho, a to ich podpismi a odtlačkami pečiatok. Kupujúci a predávajúci sa zaväzujú vo všetkých písomných materiáloch a dokladoch prináležiacich k tejto rámcovej dohode (ako napríklad: listoch, dodacích listoch  a faktúrach, atď.) uvádzať číslo tejto rámcovej dohody, názov projektu a kód ITMS, podľa článku III.
5. Predávajúci je povinný predkladať  kupujúcemu faktúru v súlade s platnými právnymi predpismi do 14  (štrnásť) kalendárnych dní odo dňa dodania a odovzdania tovaru, ktorá musí obsahovať všetky náležitosti daňového dokladu v súlade s ust. zákona č. 222/2004 Z. z. o dani z pridanej hodnoty v znení neskorších predpisov. Predávajúci nie je oprávnený fakturovať žiadnu ďalšiu odplatu za služby, súvisiace s dodaním tovaru.
6. Ak nastane potreba realizácie Smernice Európskeho parlamentu a Rady 2014/55/EÚ o elektronickej fakturácii v činnosti kupujúceho pri uplatňovaní záväzkovo-právnych vzťahov, budú predávajúci povinní vystaviť faktúru v súlade s ustanoveniami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov a sprístupniť ju bezodkladne kupujúcemu.
7. Predávajúci je povinný predkladať uvedené doklady podpísané zástupcom predávajúceho, písomne doručenou poštovou zásielkou alebo osobne na adresu kupujúceho uvedenú v čl. I tejto dohody. 
8. V prípade, že faktúra nebude obsahovať všetky rámcovou dohodou a príslušnými všeobecne záväznými právnymi predpismi SR stanovené náležitosti alebo v nej nebudú uvedené správne údaje podľa tejto rámcovej dohody alebo v prípade, ak nebude v súlade s príslušnou objednávkou, je kupujúci povinný faktúru neuhradiť a vrátiť predávajúcemu k jej oprave. Nová lehota splatnosti faktúry začne plynúť až dňom riadneho doručenia opravenej faktúry. 
9. Úhrada faktúr bude prebiehať bezhotovostným platobným stykom na účet predávajúceho po dodaní predmetu plnenia uvedeného v príslušnej objednávke podľa tejto rámcovej dohody a za ceny a podľa špecifikácie uvedenej v objednávke. 
10. Kupujúci nie je oprávnený poskytovať predávajúcemu žiadne preddavky, zálohy ani iné peňažné, či nepeňažné plnenia v súvislosti s plnením predmetu tejto dohody. Kupujúci nezodpovedá za omeškanie platieb v prospech predávajúceho, ktoré budú zapríčinené zo strany jeho peňažného ústavu.
11. Lehota splatnosti faktúry je 60 (šesťdesiat) kalendárnych  dní odo dňa  vystavenia faktúry.
12. Objednávateľ za účelom zistenia aktuálnej ceny Tovaru, za ktorú je možné Tovar aktuálne na trhu obstarať, je oprávnený vykonať prieskum trhu.
13. Prieskum trhu podľa bodu 12 tohto čl. Zmluvy musí byť zrealizovaný prostredníctvom minimálne troch nezávislých ponúk na Tovar, resp. na jeho jednotlivé položky, pričom obdobím, za ktoré sa ceny porovnávajú, je obdobie šiestich mesiacov bezprostredne predchádzajúcich určeniu ceny za opakované plnenie, ktoré bude predmetom písomnej objednávky objednávateľa. Ponuky, ktoré je objednávateľ oprávnený posudzovať v rámci prieskumu trhu, musia byť čo do kvality Tovaru a podmienok jeho dodania zhodné s podmienkami dohodnutými v tejto Zmluve. O prieskume trhu je objednávateľ povinný viesť písomnú dokumentáciu.
14. V prípade, ak priemer celkovej ceny za tovar vypočítaný z troch najlacnejších ponúk získaných v rámci prieskumu trhu je nižší ako cena tovaru uvedená v Prílohe č. 1 tejto Zmluvy, je dodávateľ povinný rokovať s objednávateľom o znížení ceny na základe písomnej výzvy objednávateľa, a to bezodkladne po doručení takejto výzvy, najneskôr však do siedmich kalendárnych dní, ak sa zmluvné strany nedohodnú inak.  
15. V prípade, ak sa zmluvné strany dohodnú na znížení ceny predmetu tejto Zmluvy na hodnotu aktuálnej priemernej trhovej ceny určenej prieskumom trhu podľa ustanovení tohto článku Zmluvy, príp. na nižšej cene ako je aktuálna priemerná trhová cena, sú povinné uzavrieť bezodkladne, písomný dodatok k tejto Zmluve, ktorým sa upraví Príloha č. 1 tejto Zmluvy v súlade s dohodou zmluvných strán.
16. V prípade, ak sa zmluvné strany nedohodnú na znížení ceny predmetu tejto Zmluvy na hodnotu aktuálnej priemernej trhovej ceny určenej prieskumom trhu podľa ustanovení tohto článku Zmluvy, príp. na cene nižšej ako je aktuálna priemerná trhová cena, alebo v prípade, ak dodávateľ nie je schopný dodať alebo nedodá predmet tejto Zmluvy za cenu určenú prieskumom trhu podľa tohto článku Zmluvy, alebo v prípade márneho uplynutia lehoty podľa bodu 16 tohto článku Zmluvy, je objednávateľ oprávnený takúto cenu neakceptovať a tovar neobjednať.

Článok VII
Čas a miesto plnenia predmetu rámcovej dohody

1. Miestom plnenia dohody sú laboratóriá kupujúceho Legionárska 7158/5, Trenčín alebo Bratislavská 718, Trenčín (určí sa v Objednávke). 
2. Lehota dodania tovaru je najneskôr do 45 (štyridsaťpäť) kalendárnych dní od momentu potvrdenia objednávky predávajúcim, na miesto určenia uvedené v ods. 1 tohto článku rámcovej dohody a bližšie upresnené príslušnou objednávkou, ak sa strany dohody nedohodnú inak. V prípade nedostupnosti tovaru u výrobcu je predávajúci povinný bezodkladne informovať kupujúceho a následne sa zmluvné strany dohodnú na inej lehote dodania prípadne dodanie alternatívneho tovaru alebo na zrušení objednávky.
3. Dodávka tovaru je realizovaná podľa potreby a požiadaviek individuálne dohodnutých v samostatnej objednávke kupujúceho.
4. Predávajúci sa zaväzuje spresniť termín dodania tovaru, resp. jeho časti najneskôr 24 hodín pred jeho dodaním (e-mailom, telefonicky) osobe, uvedenej v objednávke ako poverenej na prevzatie konkrétnej dodávky za kupujúceho.
5. Ak predávajúci nesplní svoju povinnosť uvedenú v ods. 4 tohto článku, kupujúci nie je povinný prevziať daný tovar podľa tejto rámcovej dohody v deň doručenia, ale až v nasledujúci  pracovný deň. Náklady v tomto prípade znášajú predávajúci.
6. V prípade, ak dodaný tovar nespĺňa  vlastnosti požadované kupujúcim v tejto rámcovej dohode, kupujúci je oprávnený prevzatie takejto dodávky  písomne odmietnuť s uvedením dôvodov odmietnutia.
7. Kupujúci nadobudne vlastnícke právo k tovaru po jeho prevzatí a potvrdení dodacieho listu.

Článok VIII
Záručná doba a zodpovednosť za vady

1. Predávajúci je povinný zodpovedať za to, že tovar je dodaný riadne, v kvalite a za podmienok, stanovených  touto dohodou.
2. Predávajúci poskytne na tovar záruku min. 24 (dvadsaťštyri) mesiacov, okrem tovarov, kde výrobca určil presnú dobu exspirácie. Záručná doba začína plynúť  odo dňa dodania tovaru kupujúcemu v mieste plnenia podľa ods. 1 čl. VII tejto rámcovej dohody, na základe dodacieho listu podľa ods. 5 čl. V tejto rámcovej dohody. 
3. Záručná doba, uvedená v ods. 2 tohto článku neplynie po dobu, po ktorú kupujúci nemôže užívať tovar uvedený v čl. IV  tejto  dohody pre jeho vady, za ktoré zodpovedá predávajúci. 
4. Vady zjavné, kvalitatívne alebo množstevné, zistené pri prevzatí predmetu tejto rámcovej dohody, je kupujúci oprávnený reklamovať ihneď pri jeho preberaní, a to zápisom o neprevzatí chýbajúcej alebo chybnej časti predmetu rámcovej dohody. Zápis o neprevzatí musí obsahovať dôvody neprevzatia a musí byť podpísaný poverenými zástupcami oboch strán dohody. 
5. Kupujúci je oprávnený neprevziať predmet dohody alebo jeho časť, ak tovar:
a) je nekompletný,
b) je poškodený,
c) vykazuje akékoľvek odchýlky od dohodnutého predmetu rámcovej dohody,
d) nie je 100 % funkčný.
6. Skryté vady má kupujúci právo reklamovať bez zbytočného odkladu, najneskôr do konca záručnej lehoty.
7. Kupujúci je povinný doručiť reklamáciu predávajúcemu poštou, e-mailom alebo faxom, a to okamžite po zistení vady na dodanom tovare, najneskôr do skončenia záručnej lehoty.
8. Reklamácie na dodaný tovar je predávajúci povinný vybaviť v lehote do 30 (tridsať) kalendárnych dní odo dňa riadneho doručenia písomnej reklamácie. Prípadne nároky z vád tovaru sú riešené v zmysle príslušných ustanovení Obchodného zákonníka. 
9. Kupujúci je oprávnený, v prípade zistenia akýchkoľvek vád dodaného tovaru, žiadať od predávajúceho: 
· výmenu chybného tovaru za nový, bezchybný tovar, najneskôr  do 30 (tridsiatich) kalendárnych dní a v prípade nedostupnosti tovaru u výrobcu v zmysle dohody zmluvných strán,
· odstúpenie od objednávky tovaru v prípade nesplnenia povinnosti predávajúceho vymeniť chybný tovar najneskôr  do 30 (tridsať) kalendárnych dní a v prípade nedostupnosti tovaru u výrobcu do lehoty dohodnutej zmluvnými stranami odo dňa doručenia reklamácie za nový, bezchybný tovar;
· náhradu škody spôsobenej dodaním chybného tovaru.
10. V prípade opakovaného dodania chybného tovaru predávajúcim má kupujúci právo na odstúpenie od tejto dohody a na bezodkladné vrátenie zaplatenej kúpnej ceny za dodaný chybný tovar. 

Článok IX
Sankcie

1. V prípade omeškania predávajúceho so splnením dohodnutého termínu dodania predmetu tejto rámcovej dohody resp. jeho časti, uvedeného v čl. VII ods. 2 tejto dohody, je kupujúci oprávnený požadovať od predávajúceho zmluvnú pokutu vo výške 0,05 % z ceny časti predmetu dohody, ktorej sa omeškanie týka, za každý začatý deň omeškania. Tým nie je dotknuté právo kupujúceho na náhradu škody v rozsahu prevyšujúcom zmluvnú pokutu.  
2. V prípade omeškania kupujúceho s úhradou faktúry v lehote splatnosti podľa čl. VI ods. 11 tejto dohody, predávajúci  je oprávnený uplatniť voči kupujúcemu zmluvnú pokutu vo výške 0,05 % z neuhradenej fakturovanej čiastky za každý začatý deň omeškania, s výnimkou okolností, charakterizovaných ako vyššia moc resp. zásah úradných miest.  
3. Kupujúci je oprávnený započítať svoju pohľadávku titulom náhrady škody alebo  uplatnenej zmluvnej  pokuty voči predávajúcemu a jeho  pohľadávke na zaplatenie kúpnej ceny.
4. Strany dohody zhodne vyhlasujú, že výška zmluvnej pokuty je primeraná, je v súlade so zásadou poctivého obchodného styku a je dohodnutá s prihliadnutím na význam zabezpečovaných povinností podľa tejto rámcovej dohody.

Článok X
Subdodávatelia

1. Ak predávajúci pri plnení rámcovej dohody využije kapacity subdodávateľa/ov, je povinný uviesť v rámcovej dohode v čase jej uzavretia:
a) podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok,
b) identifikačné údaje subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo.
V prípade využitia subdodávateľov predloží každý predávajúci za seba Prílohu č. 2 - Zoznam subdodávateľov, ktorá sa stáva neoddeliteľnou súčasťou dohody.
2. Predávajúci je povinný oznámiť kupujúcemu akúkoľvek zmenu údajov o subdodávateľoch a to do piatich pracovných dní odo dňa, kedy sa predávajúci o tejto zmene dozvedel.
3. Predávajúci je oprávnený počas trvania tejto dohody zmeniť subdodávateľa (doplniť alebo vyškrtnúť), uvedeného v zozname subdodávateľov, avšak len s predchádzajúcim písomným súhlasom kupujúceho. V písomnej žiadosti predávajúceho o udelenie súhlasu je predávajúci povinný uviesť všetky údaje o navrhovanom novom subdodávateľovi, uvedené v zozname subdodávateľov najmä podiel zákazky, ktorý má predávajúci v úmysle zadať subdodávateľovi, predmet subdodávky ktorý má subdodávateľ dodať, identifikačné údaje navrhovaného subdodávateľa, vrátane údajov o osobe oprávnenej konať za subdodávateľa. 
4. Predávajúci je následne povinný predložiť kupujúcemu aktualizovaný zoznam subdodávateľov (aktualizovanú Prílohu č. 2) do piatich pracovných dní odo dňa uzatvorenia zmluvy s novým subdodávateľom (doplnenie subdodávateľa do zoznamu) alebo odo dňa skončenia zmluvy so subdodávateľom (vyškrtnutie subdodávateľa zo zoznamu). Na požiadanie kupujúceho je predávajúci povinný kupujúcemu preukázať deň uzatvorenia zmluvy s novým subdodávateľom alebo deň skončenia zmluvy so subdodávateľom, predložením originálu príslušnej zmluvy alebo dokumentu o ukončení zmluvy, do piatich pracovných dní odo dňa doručenia požiadavky kupujúceho. 
5. Každý subdodávateľ, ktorý má podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Subdodávateľ uvedený v Prílohe č. 2 tejto dohody, na ktorého sa vzťahuje povinnosť podľa predchádzajúcej vety, musí byť zapísaný v registri partnerov verejného sektora počas celej doby trvania tejto rámcovej dohody.
6. Možnosťou využitia subdodávateľov nie je dotknutá zodpovednosť predávajúceho za riadne plnenie dohody.


Článok XI
Odstúpenie od dohody a výpoveď
1. Ktorákoľvek zo strán dohody je oprávnená okamžite odstúpiť od tejto dohody pri podstatnom porušení povinnosti, vyplývajúcej z tejto dohody a požadovať náhradu škody, ktorá jej vznikla zavinením druhej strany dohody. Strany dohody sa dohodli, že za podstatné porušenie povinnosti budú považovať:
a) porušenie povinnosti za podmienok uvedených v ust. § 345 ods. 2 Obchodného zákonníka, alebo 
b) porušenie povinnosti, zakladajúcej niektorý z dôvodov pre okamžité odstúpenie od dohody uvedený, v ods. 2 alebo 3 tohto článku zmluvy. 
2. Kupujúci je oprávnený okamžite odstúpiť od tejto dohody aj v nasledovných prípadoch: 
a) predávajúci je viac ako 2 krát v omeškaní s dodávkou tovaru, okrem prípadu, ak dôvodom sú skutočnosti  charakterizované ako vyššia moc,
b) predávajúci viac ako 2 krát nedodržal kvalitu dodania predmetu zákazky,
c) zistené vady neodstráni v dohodnutých termínoch ani na druhý termín, 
d) predávajúci dva krát bezdôvodne odmietne dodať predmet dohody alebo jeho časť, resp. doručí kupujúcemu oznámenie, že nie je spôsobilý plniť predmet dohody alebo jeho časť,
e) predávajúci stratí spôsobilosť plniť predmet dohody,
f) predávajúci pri  dodávke predmetu dohody koná spôsobom, kedy kupujúcemu vzniká škoda  alebo mu hrozí vznik škody, 
g) predávajúci viac ako dvakrát poruší inú povinnosť podľa rámcovej dohody, ktorá nie je výslovne uvedená v tomto článku dohody  alebo povinnosť vyplývajúcu z ustanovení príslušných právnych predpisov,
h) ak sa voči predávajúcemu vedie konkurzné konanie alebo bol podaný návrh na začatie konkurzného konania, resp. návrh na začatie konkurzného konania bol zamietnutý z dôvodu nedostatku majetku alebo ak bolo voči predávajúcemu začaté vyrovnávacie konanie alebo  reštrukturalizácia,  
i) predávajúci vstúpil do likvidácie.
3. Predávajúci je oprávnený okamžite odstúpiť od tejto dohody v prípade, ak kupujúci je viac ako 2 krát v omeškaní s úhradou fakturovanej ceny za predmet dohody o viac ako 30 (tridsať) kalendárnych dní.
4. Strany dohody sú oprávnené okamžite odstúpiť od tejto dohody, ak táto dohoda nemala byť uzavretá s predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
5. Odstúpenie od dohody musí byť oznámené druhej  strane dohody písomne listinnou formou, s uvedením dôvodu, pre ktorý strana odstupuje od dohody a  bez zbytočného odkladu po tom, ako sa o podstatnom porušení tejto dohody dozvedela. 
6. Odstúpenie nadobúda účinnosť dňom riadneho doručenia odstúpenia druhej strane dohody tejto rámcovej dohody.
7. V prípade odstúpenia od dohody ktoroukoľvek stranou dohody, budú plnenia začaté v čase odstúpenia riadne ukončené a preukázateľné náklady, spojené s plnením predmetu dohody do tej doby budú v plnej výške zo strany kupujúceho uhradené. 
8. Túto rámcovú dohodu je možné vypovedať ktoroukoľvek stranou dohody písomnou výpoveďou bez udania dôvodu. Výpovedná doba je tri mesiace a začínať plynúť od prvého dňa mesiaca nasledujúceho po mesiaci, v ktorom bola výpoveď doručená.

Článok XII
Zmena dohody

1. Túto dohodu je možné zmeniť počas jej trvania len vo forme písomného dodatku k tejto dohode. Zmenou nie je možné meniť charakter rámcovej dohody.
2. Dodatky sa po podpísaní stranami dohody a nadobudnutím ich účinnosti stávajú jej nedeliteľnou súčasťou.
3. Túto dohodu je ďalej možné zmeniť počas jej trvania vo forme písomného dodatku k tejto dohode, ak:
a) nastane neočakávaná potreba dojednať medzi stranami dohody zmenu termínu plnenia z dôvodov:
· vzniku skutočností definovaných ako vyššia moc,
· vzniknutých nepredvídaných prekážok zo strany kupujúceho,
b) nastane situácia vedúca k nahradeniu pôvodného predávajúceho novým predávajúcim, za podmienky, že tento predávajúci spĺňa pôvodne určené podmienky účasti a je právnym nástupcom pôvodného predávajúceho v dôsledku jeho reorganizácie, vrátane zlúčenia a splynutia alebo úpadku,
c) nastane potreba vykonať formálne alebo administratívne zmeny dohody (napr. zmena v osobe štatutárneho orgánu, zmena čísla bankového účtu a pod.),
d) ide o iný prípad stanovený v niektorom ustanovení tejto dohody. 
4. V  prípade podľa písmena ods. 7 článku V a po predchádzajúcom písomnom súhlase zo strany kupujúceho, strany dohody uzavrú dodatok k tejto dohode, na základe ktorého môže predávajúci použiť na splnenie predmetu dohody kvalitatívne adekvátny tovar. Zodpovednosť predávajúceho za prípadné vady, nedostatky alebo odchýlky takto dodávaného tovaru však týmto súhlasom nie je dotknutá.

Článok XIII
 Záverečné ustanovenia

1. Rámcová dohoda sa uzatvára na dobu určitú, a to do 30.11. 2023, alebo do vyčerpania zmluvnej ceny, podľa toho, ktorá skutočnosť nastane skôr. 
2. Rámcová dohoda je platná a účinná dňom jej podpisu Zmluvnými stranami.
3. Strany dohody sa dohodli, že akékoľvek písomnosti vyplývajúce z právneho vzťahu založeného touto dohodou sa budú považovať za doručené aj v prípade, ak sa doporučená zásielka adresovaná na adresu sídla druhej strany dohody vráti odosielateľovi ako neprevzatá (napríklad z dôvodu odopretia prevzatia písomnosti alebo neprevzatia písomnosti v odbernej lehote, prípadne z dôvodu neznámeho adresáta);                          v uvedenom prípade sa písomnosť považuje za doručenú dňom, keď bola kupujúcemu listová zásielka vrátená, i keď sa adresát o tom nedozvedel.
4. Strany dohody sú povinné strpieť výkon kontroly/auditu súvisiaceho s plnením predmetu rámcovej dohody kedykoľvek počas platnosti a účinnosti tejto rámcovej dohody, ako aj počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnenými osobami sú najmä:
a) Ministerstvo dopravy a výstavby Slovenskej republiky a ním poverené osoby (auditné útvary);
b) Ministerstvo školstva, vedy, výskumu a športu Slovenskej republiky a ním poverené osoby (auditné útvary);
c) Najvyšší kontrolný úrad SR, Úrad vládneho auditu,
Certifikačný orgán a nimi poverené osoby;
d) Orgán auditu, jeho spolupracujúce orgány a osoby poverené na výkon kontroly/auditu;
e) Splnomocnení zástupcovia Európskej Komisie a Európskeho dvora audítorov;
f) Orgán zabezpečujúci ochranu finančných záujmov EÚ,
g) Osoby prizvané orgánmi uvedenými v písm. a) až f) v súlade s právnymi predpismi SR a EÚ.
5. V prípade, ak by sa ktorékoľvek ustanovenie tejto rámcovej dohody stalo neplatným, nespôsobuje to neplatnosť rámcovej dohody ako celku.
6. Strany tejto rámcovej dohody zhodne vyhlasujú, že všetky spory vzniknuté z tejto rámcovej dohody budú riešiť dohodou. V prípade, že medzi stranami dohody nedôjde k dohode, tieto spory sú strany dohody povinné riešiť v zmysle všeobecne záväzných právnych predpisov SR.
7. Táto rámcová dohoda sa vyhotovuje v 3 (troch) rovnopisoch, z ktorých každý rovnopis má platnosť originálu. Po jej podpísaní predávajúci dostane 1 (jeden) rovnopis a kupujúci 2 (dva) rovnopisy.
8. Nedeliteľnou súčasťou tejto dohody sú jej prílohy:
· Príloha č. 1		Špecifikácia a cena položiek predmetu dohody
· Príloha č. 2		Zoznam subdodávateľov


V Bratislave dňa XXX					V .................dňa ..................
Za kupujúceho:					Za predávajúceho




...............................................................			..............................................................
  Ing. Mgr. Roman Mišúth, MBA 
     predseda predstavenstva

